stanford-oval/wikipedia huggingface dataset:
Woo Bum-Kon

Woo "Power" Bum-Kon (24. helmikuuta 1955 – 28. huhtikuuta 1982) oli eteläkorealainen poliisi, joka suoritti tunnetun historian toiseksi pahimman killing spree -murhan. (engl. killing spree). Hän tappoi 57, mukaan lukien itsensä, ja haavoitti 35 ihmistä Sang-Namdossa, Etelä-Koreassa. Tapauksen johdosta Etelä-Korean sisäministeri Suh Chung Hwa erosi tehtävästään. selvennä
Tapahtumat

| Uiryeongin verilöyly |
| --- | --- |
Paikka:   Gyeongsangnam-do, Etelä-Korea
Ajankohta:  27. - 28. huhtikuuta 1982  iltapäivä 27.–aamu, 28. (UTC+9)
Iskutyyppi:  Killing spree, joukkomurha
Kuolleita:  57 (ampuja mukaan lukien)
Haavoittuneita:  35
Epäilty/epäillyt:  Woo Bum-kon
Tekoväline:  Kivääri, kranaatteja
Woo oli riidellyt naisystävänsä kanssa iltapäivällä 27.4.1982. Raivostuneena hän lähti poliisiasemalle, jossa hän kulutti aikaansa asevarastossa viskiä juoden. Humalluttuaan hän kokosi asearsenaalin, mukaan lukien kranaatteja ja kivääri.
Hän lähti kiertelemään talosta taloon esiintyen virkatehtävässä olevana poliisina. Ihmiset tunsivat olonsa turvalliseksi ja päästivät hänet sisään. Päästyään taloon sisälle hän ampui uhrinsa tai räjäytti kranaatilla. Hän kiersi 5 kylää ja jatkoi murhaamista 8 tuntia.
Lopulta hän sitoi kaksi kranaattia itseensä, otti kolme panttivankia ja räjäytti kranaatit, tappaen itsensä ja viimeiset kolme uhria.
Aiheesta muualla

The New York Times — "South Korean Shootings Lead Minister to Resign"
Yhtymäsienet

| Yhtymäsienet |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Sienet Fungi
Kaari::  Yhtymäsienet Zygomycota  Moreau (1954)
Infobox OKNimi-testi OK: 
Yhtymäsienet (Zygomycota) on vanhentunut sienikaari, johon kuuluu noin 1060 lajia maailmanlaajuisesti. Kaaren kuuluu muun muassa Mucor- ja Rhizopus-suvut, jotka ovat hedelmillä ja viljatuotteilla esiintyviä homeita. Fylogeneettiset tutkimukset osoittavat, että yhtymäsienet ovat polyfyleettinen ryhmä, jonka vuoksi se saatetaan tulevaisuudessa jakaa useaan eri kaareen.
Aiheesta muualla

Kuvia tai muita tiedostoja aiheesta Yhtymäsienet Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: sv:Kopplingssvampar
Käännös suomeksi
World on Fire

| World on Fire Slash |
| --- | --- | --- |

Studioalbumin tiedot
 Julkaistu: 16. syyskuuta 2014
 Tyylilaji: hard rock, heavy metal
 Kesto: 77.24
 Levy-yhtiö: Dik Hayd International, Roadrunner
Listasijoitukset
  3. (albumilista)
Slashin muut julkaisut
| Apocalyptic Love 2012 | World on Fire 2014 | Live at the Roxy 9.25.14 2015 |
World on Fire on Slashin sooloalbumi, joka julkaistiin 10. syyskuuta 2014. Slash teki levyn yhteistyössä Myles Kennedyn ja The Conspiratorsin kanssa.
Kappaleet

World on Fire – 4.31
Shadow Life – 4.00
Automatic Overdrive – 3.35
Wicked Stone – 5.27
30 Years to Life – 5.08
Bent to Fly – 4.56
Stone Blind – 3.49
Too Far Gone – 4.07
Beneath the Savage Sun – 5.48
Withered Delilah – 3.10
Battleground – 6.59
Dirty Girl – 4.14
Iris of the Storm – 4.00
Avalon – 3.00
The Dissident – 4.26
Safari Inn (instrumental) – 3.26
The Unholy – 6.48
Arvostelut

Imperiumi: 8½/10
Kaaoszine: 9-/10
Soundi:
Yhtyneet Harja- ja Sivellintehtaat

| Oy Yhtyneet Harja- ja Sivellintehtaat |
| --- | --- |
Perustettu:  1881 (Åströmin harja- ja sivellintehdas) 1918 (Harjateollisuus Oy) 1924 (Oy Yhtyneet Harja- ja Sivellintehtaat)
Perustaja:  Johan Algot Hartman Einar Mattsson Edvard Åström
Lakkautettu:  1971
Toimitusjohtaja:  Ralf Einar Mattsson (1953–1971)
Puheenjohtaja:  Bertil Holmström
Kotipaikka:  Turku
Tuotteet:  harjat ja siveltimet
Henkilöstö:  100 (1969)
Infobox OKVirheellinen NIMI-arvo: 
Harjatehtaan entisissä tiloissa toimii nyt Turun museokeskus.
Oy Yhtyneet Harja- ja Sivellintehtaat oli Turussa vuoteen 1971 saakka toiminut harjoja ja siveltimiä valmistanut yritys, joka oli 1900-luvun alussa Pohjoismaiden suurin alallaan. Se toimi 90 vuotta Turun Länsirannan kaupunginosassa Kalastajankadun ja nykyisin matkustajasatamaan johtavan rautatien välissä. Vuodesta 1978 saakka tehtaan tiloissa on toiminut Turun museokeskus.
Yhtyneet Harja- ja Sivellintehtaat muodostui vuonna 1924 Johan Algot Hartmanin ja monella teollisuusalalla toimineen Edvard Åströmin harjanvalmistusyritysten fuusiossa. Hartman oli perustanut Harjateollisuus Oy:n vuonna 1918 Raunistulan Konsantie 12:n kellarikerrokseen. Vuonna 1924 hän osti yhtiökumppaninsa Einar Mattssonin kanssa vuonna 1881 perustetun Ab Åströms Fabriker Oy:n omistaman harja- ja sivellintehtaan Turun Kalastajankadulta, ja uuden yrityksen nimeksi tuli Yhtyneet Harja- ja Sivellintehtaat.
Tehtaan puurakennusten tuhouduttua talvisodan pommituksissa Kalastajankadulle rakennettiin tiilestä uudet kolmikerroksiset tehdastilat vuosina 1940–1942. Tehtaan muodostivat puutyöosasto, harja- ja sivellinosasto, hiussivellinosasto ja harjasitomo. Tuotteiden runkoaineina käytettiin haapaa, koivua ja mäntyä, harjaskuituina sianharjaksia, hevosen häntäjouhia, lehmän häntäkarvoja, oravanhäntiä ja erilaisia koti- ja ulkomaisia kasviskuituja.
Harja- ja sivellintehtaan toiminta päättyi kokonaan vuonna 1971. Se työllisti 1960-luvun lopulla noin sata henkilöä. Tuotannon loputtua tiloja käytettiin Höyrylaivaosakeyhtiö Boren varastona. Vuodesta 1978 alkaen tiloissa on toiminut Turun maakuntamuseo. 2010-luvun lopulta alkaen tehdasrakennusten naapurustoon rakennetaan Linnanfältin puukerrostaloalue.
Yhtiön toimitusjohtajana ja hallituksen puheenjohtajana noin 30 vuoden ajan toimi Einar Mattsson (1892–1953). Yhtiön viimeisenä toimitusjohtajana toimi vuodesta 1953 Ralf Einar Mattsson. Hallituksen puheenjohtajana 1960-luvun lopulla toimi Bertil Holmström.
Aiheesta muualla

Yhtiön hinnastoja yms. digitoituina Kansalliskirjaston sivustolla
World of Warplanes

| World of Warplanes |
| --- | --- |

Kehittäjä:  Wargaming.net Lesta Studio Persha Studia
Julkaisija:  Wargaming.net
Jakelija:  Wargaming.net
Pelisarja:  World of War
Pelimoottori:  BigWorld
Julkaistu:   12. marraskuuta 2013  13. marraskuuta 2013
Lajityyppi:  sotapeli
Pelimuoto:  moninpeli
Ikäluokitus:  PEGI: 7 USK: 12
Alusta:  Microsoft Windows
Hinnoittelutapa:  ilmainen (mahdollisuus mikromaksuihin)
Jakelumuoto:  Digitaalinen jakelu
Vaatimukset:   Käyttöjärjestelmä: Windows XP SP3 tai uudempi  Prosessori: < 2.66 GHz  RAM-muistia: 3 GB  Äänikortti: DirectX 9.0c -yhteensopiva  Vapaata kovalevytilaa: 18 Gb (suositeltu — 30 Gb)  Internet-yhteyden nopeus: 256 Kb/s  Näytön vähimmäisresoluutio: 1280 x 768  
Lisää peliartikkeleitaVideopelien teemasivulla
Infobox OK    : 
World of Warplanes on Wargaming.netin julkaisema MMOG-lentokonepeli. Wargaming.net kehitti pelin yhteistyössä pietarilaisen Lesta Studion ja kiovalaisen Persha Studian kanssa. Se julkaistiin Itsenäisten valtioiden yhteisössä 12. marraskuuta 2012 ja Euroopassa sekä Pohjois-Amerikassa päivää myöhemmin. Pelillä on noin 10 miljoonaa rekisteröitynyttä pelaajaa.
Pelaaminen

World of Warplanesissa on yli 130 lentokonetta viideltä maalta (Britannia, USA, Neuvostoliitto, Saksa ja Japani). Lisäksi Kiinalta on yksi tason kaksi lahjalentokone. Aluksi pelaaja saa jokaiselta maalta yhden koneen. Lentokoneet jaetaan kolmeen tyyppiin: hyökkäyslentokoneet, raskaat pommikoneet ja taistelukoneet. Normaalitaisteluissa kummallakin puolella on 15 lentokonetta vastakkain. Lisäksi pelissä on myös harjoitusmuoto. World of Warplanesia voi pelata hiirellä, näppäimistöllä, peliohjaimella tai ohjaussauvalla. Peli käyttää Wargaming.net ID -kirjautumisjärjestelmää, joten samalla tilillä voi kirjautua myös World of Tanksiin ja käyttää samaa Premium-tiliä.
Aiheesta muualla

Nettisivut (englanniksi)
Krister Jägerskiöld

Krister Robert Otto Edgard Jägerskiöld (21. kesäkuuta 1852 Turku – 19. maaliskuuta 1931 Helsinki) oli suomalainen juristi, tilanhoitaja ja virka- ja valtiopäivämies.
Jägerskiöldin vanhemmat olivat eversti Krister Ludvig Reinhold Jägerskiöld ja Johanna Ottiliana Taube ja puoliso vuodesta 1890 Emma Engdahl (o.s. Madsén). Jägerskiöld tuli ylioppilaaksi Hämeenlinnan lyseosta 1870, suoritti oikeustutkinnon 1876 ja sai varatuomarin arvon 1880. Hän työskenteli valmistuttuaan Turun hovioikeudessa vuodesta 1880, asessorina 1895–1903, ja hoiti Sjölaxin (Syvälahden) fideikomissitilaa Kemiössä.
Jägerskiöld oli aatelissäädyn edustaja valtiopäivillä 1882, 1888, 1891, 1897, 1900, 1904–1905 ja 1905–1906.
Kuluminen

Sää on kuluttanut liikennemerkin värit miltei päinvastaisiksi.
Kuluminen on materiaalin vähittäistä irtoamista kiinteästä pinnasta toisen pinnan liikkeen ansiosta. Kulumisen tutkiminen on tribologian osa-alue. Kitka aiheuttaa kulumista. Kulumisen määritelmä ei sisällä plastisesta muokkautumisesta aiheutuvaa mittojen muuttumista vaikka kulumista voi esiintyä ilman materiaalin poistumista. Määritelmään ei myöskään sisälly kuluminen ilman hankausta, kavitaatio vastinpinnan ollessa neste ja korroosio, jossa pinnan tuhoutumiseen vaikuttaa enemmän kemialliset syyt kuin mekaaniset.
Kulumisen mekanismeja ovat
adhessiivinen kuluminen (koskettavien pintojen osat liimautuvat tai hitsautuvat yhteen)
abrassiivinen kuluminen (kosketuspinnan välissä hiovia partikkeleita)
pinnan murtuminen
pistemäinen kuluminen (pinnan oksidoituminen)
eroosiomainen kuluminen.
Pintojen kovuuserot vaikuttavat kulumismekanismeihin. Kova kappale kyntää tai leikkaa pehmää pintaa, mutta kova vastinpinta kantaa toisen kovan tai sitten tapahtuu muokkautumista. Pintojen karheus vaikuttaa siten, että pehmeällä vastinpinnalla tapahtuu naarmuuntumista ja pinnoitteen läpäisyä, ja kovalla vastinpinnalla epäkarheudet lukkiutuvat ja ulokkeet väsyvät. Pintojen välissä olevat partikkelit petautuvat pehmeään pintaan ja kovalla vastinpinnalla partikkelit jauhautuvat ja voivat piiloutua pinnankarheuden koloihin.
Winter in June

| Winter in June Kiuas |
| --- | --- | --- |

EP-levyn tiedot
 Äänitetty : loka–marraskuu 2003
 Studio : Studio Tauko
 Julkaistu: 29. toukokuuta 2004
 Tuottaja(t): Yrjo Buckbee, Atte Tanskanen
 Tyylilaji: power metal
 Kesto: 21.58
 Levy-yhtiö: Rage of Achilles
Kiukaan muut julkaisut
|   | Winter in June 2004 | The Spirit of Ukko 2005 |
Winter in June on Kiuas -yhtyeen EP ja ensimmäinen virallinen julkaisu. EP:n kappaleet julkaistiin myös seuraavalla The Spirit of Ukko -albumilla.
Kappaleet

Winter in June – 4.24
Warrior Soul – 6.32
Song for the Fells – 5.02
Across the Snows – 6.00
Kokoonpano

| --- | --- |
 Yhtye Ilja Jalkanen – laulu  Mikko Salovaara – kitarat  Markku Näreneva – rummut  Atte Tanskanen – koskettimet  Teemu Tuominen – basso :  Tuotanto Mika Jussila – masteroija  Jarno Lahti – kansitaide  ToxicAngel – logo  Junnu Laine – valokuvat
Arvostelut

Desibeli.net:
Imperiumi.net:
Aiheesta muualla

Albumi Winter in June Encyclopaedia Metallum -sivustolla (englanniksi)
Winter in June discogs.com -sivustolla
Kiuas
| --- | --- |
Studioalbumit:   The Spirit of Ukko  Reformation  The New Dark Age  Lustdriven 
EP:t:   Winter in June  Kiuas War Anthems  Sailing Ships  Samooja: Pyhiinvaellus 
Singlet:   ”Race with the Falcons”  ”Of Sacrifice, Loss and Reward”
Kruunulinna Ehrensvärd

Kruunulinna Ehrensvärd (v. 1775) on noin 300 metriä pitkä rakennuskompleksi.
Kruunulinna Ehrensvärd on Helsingissä Suomenlinnaan kuuluvalla Isolla Mustasaarella sijaitseva pitkä kruunun mallinen linnoitus, joka muodostuu kahdesta siipirakennuksesta ja niiden välisestä puolustusrintamasta. Rakennuksen peruskiven laski vuonna 1775 Ruotsin kuningas Kustaa III.
Nykyisin Kruunulinna Ehrensvärdissä toimii muun muassa päiväkoti, Suomenlinnan hoitokunnan toimisto, Suomenlinnan kirjasto, asuntoja sekä juhla- ja kokouskäyttöön vuokrattavat Pirunkirkon juhlasali ja rakennuksen kivijalassa sijaitseva Pajasali. Rakennus sijaitsee noin 200 metrin päässä Suomenlinnan päälaiturista.
Aiheesta muualla

Kuvia tai muita tiedostoja aiheesta Kruunulinna Ehrensvärd Wikimedia Commonsissa
Kunnanraja

Kunnanraja erottaa kunnan naapurikunnista. Se määrittää kunnan alueen paikallishallinnollisena alueena. Euroopassa yleisesti kuntien rajoilla on vähemmän merkitystä kuin Suomessa. Suomessa alueiden jakautumisesta on säädetty kuntajakolaki. Kuntajako pyritään toteuttamaan siten, että kunnat olisivat alueina eheitä sekä maantieteellisesti että ihmisten toimintojen suhteen.
Vuoden 2010 Atlantin hurrikaanikausi

Yhteenveto kauden myrskyistä
Vuoden 2010 Atlantin hurrikaanikausi alkoi 1. kesäkuuta 2010 ja päättyi 30. marraskuuta, koska tänä aikana muodostuvat useimmat trooppiset hirmumyrskyt Atlantin valtameressä. Kauteen kuului 16 matalapainetta, joista seitsemän oli hurrikaaneja.
Kauden aikana kolme eri syklonia oli kolmesti aktiivisena samanaikaisesti. Ensimmäinen kerta oli 30.–31. elokuuta, jolloin aktiivisina olivat Danielle, Earl ja Fiona. Toisella kertaa eli 1.–2. syyskuuta aktiiviset syklonit olivat Earl, Fiona ja Gaston ja kolmannella kertaa eli 14.–18. syyskuuta Igor, Julia ja Karl. 15. syyskuuta sekä Igor että Julia olivat lyhyen aikaa molemmat luokan 4 hurrikaaneja, mikä on erittäin harvinaista ja ensimmäinen vastaava tapaus sitten vuoden 1926.
Ennusteet

Coloradon valtionyliopiston tutkijaryhmä arvioi 9. joulukuuta 2009 julkaisemassaan ennusteessa vuonna 2010 esiintyvän 11–16 nimettyä myrskyä, 6–8 hurrikaania ja 3–5 luokan 3 tai voimakkaampaa hurrikaania.
Myrskyt > Hurrikaani Alex

Hurricane Huntersin 25. kesäkuuta välittämien tietojen perusteella National Hurricane Center antoi tiedotteen kauden ensimmäisestä trooppisesta matalapaineesta. Seuraavana päivänä sen katsottiin kehittyneen myrskyksi, ja se sai nimen Alex. Se oli ensimmäinen kesäkuussa todettu hurrikaani sitten vuoden 1995 Allisonin jälkeen.
Myrskyt > Bonnie

17. heinäkuuta huomattiin hitaan kehittymisen merkkejä trooppisessa aallossa Pienten-Antillien koillispuolella. Virallisesti se sai myrskystatuksen ja Bonnie-nimen 22. heinäkuuta. Bonnie ylitti Bahaman ja iski maihin Floridan kaakkoisrannikolla 23. heinäkuuta. Taannuttuaan matalapaineeksi Bonnie siirtyi Meksikonlahdelle vielä samana päivänä. Seuraavana päivänä National Hurricane Center ilmoitti Bonnien haihtuneen.
Myrskyt > Trooppinen myrsky Colin

Kap Verdestä kaakkoon havaittu matalapaineen keskus luokiteltiin trooppiseksi myrskyksi 3. elokuuta, jolloin se sai nimen Colin. Se haihtui 8. elokuuta.
Myrskyt > Trooppinen matalapaine 5

Matalapaineen alue havaittiin Floridan rannikolla 9. elokuuta. Sen voimistumiseen ei uskottu, koska se oli lähellä maata ja voimakasta tuulishearia.
Myrskyt > Trooppinen myrsky Nicole

Yhdysvaltain itärannikolla Nicolen jäänteet kaatoivat puita ja aiheuttivat tulvia, joiden vuoksi teitä jouduttiin sulkemaan, mikä aiheutti ruuhkia. Washington D.C:ssä satoi yli 23 senttiä, ja alueelle annettiin tornadovaroitus.
Myrskyt > Hurrikaani Otto

Kauden 15. nimetty myrsky aiheutti kovia sateita Leewardsaarilla, Neitsytsaarilla ja Puerto Ricossa. Olosuhteiden vuoksi se muuttui jälkitrooppiseksi 10. lokakuuta.
Myrskyt > Hurrikaani Paula

Paula oli kovimmillaan luokan 2 hurrikaani. Kuuban pääkaupungista Havannasta katkesivat sähköt myrskyn vuoksi, minkä lisäksi kaduilla tulvi vettä.
Myrskyt > Hurrikaani Richard

Richard oli kauden 17. nimetty myrsky ja 10. hurrikaani. Se kehittyi Karibianmerellä lokakuun puolivälissä, ja National Hurricane Center antoi sille Richard-nimen 20. lokakuuta. Belizessä se aiheutti noin 17 miljoonan dollarin vahingot.
Myrskyt > Trooppinen myrsky Shary

Shary-myrsky muodostui 28. lokakuuta.
Myrskyt > Hurrikaani Tomas

Hurricane Huntersien tietojen perusteella National Hurricane Center varoitti 29. lokakuuta Tomasin sijaitsevan 320 kilometriä Barbadoksesta kaakkoon. Hurrikaanista trooppiseksi matalapaineeksi heikentynyt Tomas alkoi vahvistua uudestaan 3. marraskuuta lähestyessään Haitia ja Kuubaa.
Haitissa Tomasin vaikutukset jäivät odotettua vähäisemmiksi. Maanjäristyksen uhrien telttakylät säästyivät suurimmaksi osaksi. Kuusi ihmistä kuoli tulvien ja maanvyöryjen seurauksena.
Aiheesta muualla

Kuvia tai muita tiedostoja aiheesta Vuoden 2010 Atlantin hurrikaanikausi Wikimedia Commonsissa
| 0 | 1 | 2 | 3 |
| --- | --- | --- | --- |
|  | Edeltäjä: Vuoden 2009 Atlantin hurrikaanikausi | Hurrikaanit Atlantilla | Seuraaja: Vuoden 2011 Atlantin hurrikaanikausi |
Alexin reitti
Matalapaine 2
Bonnien reitti
Colinin reitti
Karlin reitti
Nicolen reitti
Otto-hurrikaanin reitti
Paulan reitti
Tomas-myrskyn reitti
Kotkan kalamarkkinat

Kotkan kalamarkkinat on tapahtuma, joka järjestetään kahdesti vuodessa (touko- ja lokakuussa) Kotkassa, Kotkansaarella sijaitsevan Sapokanlahden rannassa. Markkinat järjestää Etelä-Suomen Merikalastajain Liitto yhdessä Kotkan kaupungin, Kotka Maretariumin ja Kymen Sanomien kanssa. Myyntipaikkoja n. 45, joista kalanmyyjiä 25. Kävijöitä noin 15 000. Oheistapahtumina mm. musiikkiesityksiä ja kalankäsittelynäytöksiä.
Aiheesta muualla

Etelä-Suomen Merikalastajain Liitto ry:n Kotkan kalamarkkinasivu (Arkistoitu – Internet Archive)
Yanar Dağ

Yanar Dağ on jatkuvasti palava vuori Azerbaidžanissa. Palaminen johtuu maakaasusta. Toisin kuin mutatulivuoret, Yanar Dağin liekit palavat melko tasaisesti, koska kaasu poistuu tasaisesti pinnan alta. Yanar Dağin erottaa mutatulivuorista myös se, että sen sisuksista ei purkaudu mutaa tai muita aineita.
Yanar Dağ sijaitsee Absheronin niemimaalla  Kaspianmeren rannalla lähellä pääkaupunki Bakua. On esitetty, että Yanar Dağin löysi sattumalta lammaspaimen 1950-luvulla.
Yanar Dağ
Yleisyys

Maailmassa on vain kourallinen palavia vuoria ja suurin osa niistä sijaitsee Azerbaidžanissa pääkaupunki Bakun lähettyvillä. Yanar Dağin tuli ei ole sammunut ikinä. Liekit ovat peräisin hiekkakivimuodostelmissa olevista aukoista ja voivat nousta jopa 10 metrin korkeuteen. 
Yanar Dağin lisäksi Azerbaidžanissa sijaitsee toinen kuuluisa palava vuori Atəşgah, joka sijaitsee noin 30 kilometrin päässä Bakusta. Kuten Yanar Dağin liekit, myös Atəşgahin liekit ovat peräisin maakaasusta. Mutta toisin kuin Yanar Dağissa, Atəşgahissa luonnollinen maakaasun virtaus on jo lakannut, joten kaasua pumpataan alueelle keinotekoisesti turisteja varten.
Liekit ovat palaneet Yanar Dağin alueella kautta aikojen ja niistä ovat raportoineet monet historioitsijat ja tutkimusmatkailijat kuten Marco Polo. Alexandre Dumas kuvailee nähneensä vastaavanlaisia liekkejä Yanar Dağin lähelle rakennetussa  zarathurstralaisessa tulitemppelissä.
Aiheesta muualla

Kuvia tai muita tiedostoja aiheesta Yanar Dağ Wikimedia Commonsissa
Yhteys-liike

| Yhteys-liike |
| --- | --- |
Perustettu:  2004
Tyyppi:  ekumeeninen järjestö
Toimiala:  seksuaali- ja sukupuolivähemmistöjen solidaarisuus- ja tukiryhmä
Kotipaikka:  Järvenpää
Puheenjohtaja:  Arja Majuri
Aiheesta muualla
Sivusto
Infobox OKNimi-testi OK: 
Yhteys-liike on vuonna 2003 perustettu kristillinen suomalainen kirkkojen rajat ylittävä solidaarisuus- ja tukiryhmä, joka puolustaa ja edistää seksuaalivähemmistöjen ihmisoikeuksien toteutumista erityisesti kirkkojen piirissä. Järjestö suhtautuu myönteisesti homoseksuaalisuuden toteuttamiseen, ja pyrkii muun muassa siihen, että homo- ja lesbopareilla olisi mahdollisuus saada halutessaan liitolleen kirkollinen siunaaminen. Jäseniä ryhmällä on vähän yli 600. Yhteys-liikkeen taustajärjestönä toimii Ekumeeninen Yhteys-liike ry - Ekumeniska Gemenskapsrörelsen rf.
Yhteys-liikkeen ohjelma ja tavoitteet

Yhteys-liike katsoo edustavansa aidosti kristillistä tapaa suhtautua seksuaali- ja sukupuolivähemmistöryhmiin. Se vastustaa seksuaali- ja sukupuolivähemmistön syrjintää yhteiskunnassa ja kirkoissa ja pyrkii osaltaan edistämään asiallista ja eri osapuolia kunnioittavaa keskustelua ja vuorovaikutusta asian tiimoilta. Yhteys-liikkeen tavoitteena on että homo- ja lesboparien kodit siunataan pyydettäessä, myös kirkoissa työskentelevät homot ja lesbot voivat halutessaan rekisteröidä parisuhteensa pelkäämättä seurauksia ja että kirkoissa ryhdytään toimiin, jotta homo- ja lesboparit halutessaan voivat saada rekisteröidylle parisuhteelleen kirkollisen siunauksen.
Yhteys-liikkeen ohjelman vaikutukset kirkoissa ja yhteiskunnassa

2000-vuosikymmenen loppupuolella Suomen evankelisluterilaisessa kirkossa on yhä enenevässä määrin kehitetty toimintaa Yhteys-liikkeen viitoittamaan suuntaan. Kirkko on järjestänyt kaksi seminaaria aiheesta Kirkko ja homoseksuaalisuus. Lisäksi Pappisliitto palkitsi vuonna 2007 vuoden papin arvonimellä pastori Leena Huovisen, joka tunnetaan aiemmasta toiminnastaan korkeakoulupastorina, urheilupastorina ja siitä, että siunasi rekisteröidyn naisparin pyydettäessä. Piispoista yhä suurempi osa suhtautuu myönteisesti homoseksuaalisten parisuhteiden siunaamiseen.
Korkeiden kirkollisten tahojen pyrkimykset lähentyä seksuaalivähemmistöjä ovat kuitenkin herättäneet myös kritiikkiä sekä kirkon sisällä että sen ulkopuolella. Kirkossa on laaja konservatiivinen siipi, joka pitää homoseksuaalisuuden toteuttamista Raamatun ja kristillisen perinteen vastaisena. Samaa kantaa edustavat yksiselitteisemmin niin katolinen kirkko, ortodoksinen kirkko kuin lukuisat ns. vapaat suunnat sekä monen muun maan luterilaiset kirkot. Suomen evankelisluterilaisen kirkon linjan liberalisoituminen onkin aiheuttanut ongelmia kirkkojen välisille suhteille.
Aiheesta muualla

http://www.yhteys.org/index.html (Arkistoitu – Internet Archive)
http://www.heseta.fi/malkus/ (Arkistoitu – Internet Archive)
http://www.arcusfinland.net/
http://evl.fi/kirkotjahomoseksuaalisuus%5Bvanhentunut+linkki%5D
Yanai

| Yanai (柳井市) |
| --- | --- |
 Yanain vanhaakaupunkia
 lippu:  Symboli
 Yanain sijainti Yamaguchin prefektuurissa
 Yanai
 Koordinaatit: 33°57′50″N, 132°06′06″E 
Valtio:  Japani
Alue:  Chūgoku
Prefektuuri:  Yamaguchin prefektuuri
Pinta-ala:  
 – Kokonaispinta-ala:  140,05 km²
Väkiluku (11/2019):  31 660
 – Väestötiheys:  226,1 as./km²
Symbolit:  
 – Puu:  Paju ja Osmanthus fragrans
 – Kukka:  Tulisalvia ja atsalea
 
 https://www.city-yanai.jp/ 
Infobox OKVirheellinen NIMI-arvo: 
Yanai (jap. 柳井市, Yanai-shi) on Japanin kaupunki Honshūn saarella Chūgokun alueella Yamaguchin prefektuurissa. Se sijaitsee Seton sisämeren rannikolla prefektuurin kaakkoisosassa. Pohjoisessa kaupunkiin kuuluu vuoristoalueita, Seton sisämeren rannikolla tasankoa ja etelässä Murotsun niemimaan itäosa sekä suurehko Heiguntōn saari. Ōbatakensalmi erottaa kaupungin läheisestä Yashiron saaresta. Yanaissa on 31 660 asukasta (marraskuussa 2019) ja sen pinta-ala on 140,05 neliökilometriä.
Yanailla on hyvä luonnonsatama, joten se kehittyi jo varhain kauppapaikkana ja Ming-dynastian Kiinaan suuntautuneen kaupan satamana. Edo-kaudella sitä hallitsi Kikkawa-klaani osana Iwakunin daimiokuntaa, ja se kukoisti yhtenä Seton sisämeren tärkeimmistä kauppakaupungeista. Perinteisiä elinkeinoja olivat suolan, Yanaijima-kankaan ja soijakastikkeen valmistus. Kaupunki säilytti merkityksensä vielä Meiji-kaudella Japanin modernisoituessa, mutta ei 1900-luvulla enää teollistunut lähialueiden tapaan. 1960-luvulla siitä kuitenkin tehtiin osa Shūnanin teollisuusvyöhykettä, ja sinne sijoittui muun muassa puolijohteiden valmistusta ja lämpövoimala. Yanaille myönnettiin kaupunkioikeudet Japanin nykyisen kunnallishallinnon puitteissa vuonna 1954. Vuonna 2005 siihen liitettiin Ōbataken maaseutukaupunki. Yanain satama on käynyt suurille aluksille liian matalaksi, mutta sieltä on lauttayhteyksiä lähisaarille ja Matsuyamaan.
Yanain Furuichi-Kanayan kaupunginosassa on säilynyt suuri määrä historiallisia, valkoseinäisiä kauppiastaloja, jotka on suojeltu. Yksi niistä on Japanin tärkeäksi kulttuuriomaisuudeksi valittu, vuonna 1769 valmistunut Kunimori-suvun talo. Muita nähtävyyksiä ovat Chausuyaman kofun-hautakumpu ja Yotan japaninaprikoosilehto, kansallinen luonnonmuistomerkki. Kaupunkia palvelee JR Nishi-Nihonin San’yō-päälinja.